cyanic-selkie/wikianc huggingface dataset:
Metallica
Ongelmia (2000)
Vuonna 1999 yhtye haastoi oikeuteen myös alusvaateyritys Victoria’s Secretin sekä vuonna 2000 Guerlain-kosmetiikkayhtiön tavaramerkkinsä, Metallica-nimen, väärinkäytösten takia. Korvausvaatimukset sovittiin oikeussalien ulkopuolella.
St. Anger -albumi ja uusi basisti (2001–2006)
Hetfield, Hammett ja Ulrich päättivät jatkaa yhtyeenä terapian avulla. St. Anger -albumin äänitykset aloitettiin vuoden 2001 alkupuolella, mutta työ keskeytyi Hetfieldin mentyä puoli vuotta kestäneeseen päihdevieroitukseen. Kappaleiden sanoituksiin osallistuivat tällä kertaa aktiivisesti muutkin jäsenet kuin James Hetfield. Uusi albumi valmistui monien vastoinkäymisten jälkeen huhtikuussa 2003.
St. Anger -albumilla soitti bassoa tuottaja Bob Rock. Albumin valmistumisen aikana yhtye järjesti koesoittoja. Lopullinen valinta osui aiemmin Suicidal Tendenciesissä ja Ozzy Osbournen yhtyeessä soittaneeseen basisti Robert Trujilloon. Trujillon ensiesiintyminen oli 6. toukokuuta 2003 MTV Icons -tapahtumassa. St. Anger -albumin mukaan liitettiin DVD, jossa kaikki albumin kappaleet soitettiin yhtyeen harjoitustilassa livenä Trujillon kanssa.
St. Anger merkitsi Metallican paluuta raskaampaan soundiin. Lähes kaikki kappaleet on soitettu matalalla drop-C-virityksellä. 21. toukokuuta 2004 julkaistiin yhtyeestä kertova dokumentaarinen elokuva Metallica: Some Kind of Monster, joka kertoo St. Angerin nauhoitussessioista ja siitä, miten yhtye pääsi vaikeuksistaan muun muassa yhteisten terapiajaksojen avulla. St. Angerin nimiraita ”St. Anger” korkein sijoitus Billboardin Mainstream Rock Tracks -listalla oli 2.
Vuonna 2004 yhtye julkaisi Some Kind of Monster -EP:n, joka tuki samannimistä elokuvaa. EP sisälsi livekappaleita vuoden 2003 Pariisin konsertista sekä kaksi versiota uudesta "Some Kind of Monster" -kappaleesta.
Slipknotin rumpali Joey Jordison ja Slayerin rumpali Dave Lombardo tuurasivat Metallica-rumpali Lars Ulrichia yhden konsertin ajan Englannin Download-festivaaleilla 2004, koska Ulrich oli terveydellisistä syistä sivussa.
Joulukuussa 2006 Metallica julkaisi DVD:n, The Videos: 1989-2004, joka sisälsi kaikki yhtyeen musiikkivideot vuosilta 1989–2004.
Death Magnetic ja kaksi maailmankiertuetta (2006–2009)
Metallica kiersi vuonna 2006 ympäri maailmaa ”Escape From The Studio '06” -kiertueella ja teki Master of Puppetsin 20-vuotisjuhlakiertueen.
pienois|pysty=0.8|Soolokitaristi [[Kirk Hammett vuonna 2010.]] Viikolla 22 vuonna 2007 Metallica teki suomalaista listahistoriaa, kun yhtyeellä oli levy-yhtiön ottamien ylimääräisten painosten ja alennusmyyntien siivittämänä samanaikaisesti kymmenen albumia Suomen virallisella Top 40 -albumilistalla.
Metallica esiintui heinäkuussa 2007 Live Earth -konsertissa Lontoossa. Yhtye aloitti vuonna 2007 ”Sick of the Studio ’07” -kiertueen Portugalista 28. kesäkuuta 2007. Metallica esiintyi Suomessa 15. heinäkuuta 2007 Helsingin Olympiastadionilla. Ensimmäiset myytiin loppuun noin 45 minuutissa.
Metallican kymmenennen studioalbumin tuotti Rick Rubin. Death Magnetic julkaistiin 12. syyskuuta 2008. Yhtye teki albumilla paluun 1980-luvun thrash metal -tyyliinsä, pitkiin kappaleisiin ja kitarasooloihin. Yhtye on kertonut paluun olevan osittain tuottaja Rick Rubinin ansiota.
Death Magnetic -albumi sijoittui ykköseksi monien eri maiden albumilistoilla, kuten Australiassa, Kanadassa, Meksikossa ja Euroopan albumilistalla. Albumi sijoittui myös Yhdysvaltojen Billboard 200 -listan ykköseksi. Viikko albumin julkaisun jälkeen albumi pysyi Billboard 200 -listan ja Euroopan listan ykkösenä. Syyskuun loppuun mennessä albumi oli käynyt ykköspaikalla 32 eri maassa. Suomessa Death Magnetic myi tuplaplatinaa jo ilmestymispäivänään 12. syyskuuta.
Useiden yhtyeen fanien mielestä Death Magneticin albumin ääni on liian kompressoitu CD:llä, jolloin soiton dynamiikka on kärsinyt. Levyn masteroineen Ted Jensenin mukaan levy on niin sanotun volyymisodan uhri. Vuoden 2009 toukokuussa Activision julkaisi Guitar Hero: Metallican. Monien kuuntelijoiden mielestä albumin kappaleet kuulostavat pelissä huomattavasti paremmalta kuin albumilla.
Death Magnetic -albumia seurasi vuonna 2009 alkanut maailmankiertue, jonka aikana Metallica vieraili myös Suomessa 14. ja 15. kesäkuuta. Yhtyeen molemmat esiintymiset Helsingin Hartwall Areenalla myytiin loppuun noin 40 minuutissa. Metallica esiintyi vuonna 2009 myös kolmannen kerran Suomessa, Sonisphere-festivaaleilla Porin Kirjurinluodolla.
Lou Reed, oma levy-yhtiö ja maailmankiertueita (2011–2015)
pienois|[[Robert Trujillo.]] Keväällä 2011 Metallica äänitti San Franciscon liepeillä albumin Lou Reedin kanssa. Lou Reed oli tehnyt kappaleet Lulu-nimiseen teatterimusikaaliin, jota esitettiin Saksassa. Yhtye ilmoitti 22. elokuuta 2011 tulevan albumin, Lulun julkaisuajankohdaksi 1. marraskuuta Pohjois-Amerikassa ja muualla maailmassa 31. lokakuuta.
Vuonna 2012 Metallica kiersi maailmaa esittämässä Black albuminsa kokonaisuudessaan, pysähtyen myös Suomeen 4. kesäkuuta. Samana vuonna yhtye jätti Warner Bros.:in ja perusti oman levy-yhtiön, jonka nimi on Blackened Recordings. Uusi levy-yhtiö julkaisee Metallican tulevat albumit sekä uusintapainokset vanhoista albumeista.
Joulukuussa 2013 Metallicasta tuli maailman ainoa rockyhtye, joka on soittanut kaikilla seitsemällä mantereella. Metallica esiintyi 8. joulukuuta Etelämantereella toimivalla Carlinin tutkimusasemalla, joka sijaitsee Argentiinalle kuuluvilla Eteläisillä Shetlandsaarilla. Yleisönä oli 120 tutkimusaseman henkilökuntaan kuuluvaa sekä muutama Coca Colan järjestämän kilpailun voittanut eteläamerikkalainen fani. Kymmenen Freeze ’Em All -nimellä kulkeneen konsertin kappaletta on ladattavissa yhtyeen kotisivuilta. 2013 Metallica julkaisi elokuvan Metallica – Through the Never.
Hardwired…to Self-Destruct (2015–2023)
18. elokuuta 2016 Metallica julkisti kotisivuillaan kymmenennen albuminsa Hardwired...to Self-Destruct ensimmäisen singlen ”Hardwired”. Albumi julkaistiin 18. marraskuuta 2016. Hardwired... to Self-Destruct debytoi Yhdysvalloissa albumilistan ykkösenä. Albumilta julkaistiin vielä neljä muuta singleä: ”Moth into Flame”, ”Atlas, Rise!”, ”Now That We’re Dead” ja ”Spit Out the Bone”. Jokaiselle albumin kahdestatoista kappaleesta julkaistiin myös musiikkivideo.
WorldWired Tour -kiertue koostui Pohjois-Amerikassa stadionkonserteista. Yhtyeen kiertue Australiassa ja Uudessa-Seelannissa jouduttiin perumaan syksyllä 2019 Hetfieldin jouduttua vieroitushoitoon.
72 Seasons (2022–)
Metallica julkaisi 28. marraskuuta 2022 uuden singlen ”Lux Æterna”. Samalla yhtye ilmoitti uuden albumin nimeksi 72 Seasons ja sen ilmestyvän huhtikuun 14. päivä 2023, sekä uuden maailmankiertueen aikataulun.
Anthony Lopes
Anthony Lopes (s. 1. lokakuuta 1990 Givors, Ranska) on ranskalaissyntyinen portugalilainen jalkapallomaalivahti, joka edustaa Ligue 1:ssä pelaavaa Olympique Lyonnaisia. Vasenjalkainen Lopes on kuulunut myös Portugalin jalkapallomaajoukkueeseen.
Metallica
Tyyli
Metallica on saanut vaikutteita varhaisen heavy metalin edustajilta, kuten Scorpionsilta, Van Halenilta, Black Sabbathilta, Deep Purplelta ja Led Zeppeliniltä. Myös Mercyful Fate, Motörhead, Diamond Head, Iron Maiden ja thrash metallin edelläkävijänä tunnettu Venom ovat vaikuttaneet Metallican tyyliin. Varhaiset Metallican julkaisut sisälsivät nopeita tempoja ja pitkiä instrumentaaleja. James Hetfieldin sanoitukset kertovat esimerkiksi Master of Puppetsilla raivosta, hulluudesta ja hirviöistä ja käsittelevät kriittisesti uskonnollisia ja sotilaallisia johtajia.
Vuonna 1991 uuden tuottajan, Bob Rockin myötä Metallica yksinkertaisti musiikkiaan. Albumeilla Load ja ReLoad raskaimmat metallimusiikilliset piirteet hylättiin lähes kokonaan ja kappaleissa oli vaikutteita blues rockista, vaihtoehtorockista ja jopa countrysta. Sanoituksissa käsiteltiin vihaa, menetystä ja kostoa.
Anthony Lopes
Maajoukkueura
Lopes on edustanut monia Portugalin eri ikäluokkien maajoukkueita. Vaikka hän on syntynyt ja elänyt koko ikänsä Ranskassa, hän halusi silti edustaa Portugalin jalkapallomaajoukkuetta. Debyytinsä Portugalin maajoukkueessa Lopes teki maaliskuussa 2015 ystävyysottelussa Kap Verdeä vastaan. Hän kuului Euroopan-mestaruuden voittaneeseen Portugalin joukkueeseen 2016, muttei kuitenkaan päässyt pelaamaan turnauksessa. Hän jäi ilman peliaikaa myös MM-kilpailuissa 2018 ja oli sen jälkeen yli kaksi vuotta poissa maajoukkueesta. Kaikkiaan hän on pelannut maajoukkueessa 13 maaottelua, joista kaksi on ollut Kansojen liigan ja kolme MM-karsinnan otteluita.
Vähäjärvi (Hornio)
Vähäjärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Kuloveden alueeseen. Järvi on osa Heinijärven valuma-alueesta, jonka laskujoki Heinijärvenoja laskee Lammentaustanlahdessa Rautaveteen Heinoossa.
Maantiede
Järven pituus on 150 metriä ja leveys 70 metriä. Järven läpi virtaa Heinijärvenojan latvavedet. Järven rantametsikkö on pääosin moreeni- ja kalliopohjaista metsämaastoa, mutta ranta soistunutta metsää. Ranta on rakentamatonta eikä sinne johda teitä. Läheiseen maataloon tulee tie Hornion kylästä.
Tjønnholstinden
Tjønnholstinden on Skandeihin kuuluva vuorenhuippu Jotunheimenin kansallispuistossa, Norjassa. Huipun korkeus merenpinnan tasosta on 2 329 metriä.
Star Wars Holiday Special
Star Wars Holiday Special on CBS-televisiokanavan 17. marraskuuta 1978 Yhdysvalloissa esittämä Tähtien sota -maailmaan perustuva kaksituntinen televisio-ohjelma, jonka ohjasivat David Acomba ja Steve Binder. Ohjelman käsikirjoittivat Pat Proft, Leonard Ripps, Bruce Vilanch ja Rod Warren. The Star Wars Holiday Special sisälsi 1970-luvun laulajien ja näyttelijöiden, kuten Diahann Carrollin ja Harvey Kormanin, esiintymisiä ja laulunumeroita.
Ohjelmassa Chewbacca ja Han Solo vierailevat Chewbaccan kotiplaneetalla Kashyyykissa juhlimassa Elämän päivää. Matkalla Imperiumi ajaa heitä takaa. Ohjelma esitteli Chewbaccan isän Attichitcukin ja hänen vaimonsa Mallatobuckin sekä poikansa Lumpawarrumpin. Mukana oli myös piirroselokuva, jossa nähtiin ensi kertaa palkkionmetsästäjä Boba Fett, varsinaisesti vasta Imperiumin vastaiskussa esiintynyt hahmo. Useimmat Tähtien sota -fanit pitävät ja pilkkaavat Star Wars Holiday Specialia campina ja kitschinä. Tähtien sodan luoja George Lucas (jolla ei ollut merkittävää roolia Holiday Specialin tuotannossa) on sanonut, että tuhoaisi sen jokaisen kopion, jos se olisi hänen vallassaan. Myös Harrison Ford lähinnä koomisesti kielsi muistikuvansa ja koko spesiaalin olemassaolon, kun Conan O'Brien kysyi siitä Late Night with Conan O'Brien -show'ssaan. Ohjelmaa ei ole julkaistu tallenteena tai esitetty televisiossa ainoan esityskertansa jälkeen. Elokuva esitettiin Yhdysvaltojen lisäksi ainakin Kanadassa, Brasiliassa, Argentiinassa, Venezuelassa, Ranskassa ja Ruotsissa.
Passo Fundo
Passo Fundo on 180 000 asukkaan kaupunki Rio Grande do Sulin osavaltion pohjoisosassa, Brasiliassa. Passo Fundo tunnetaan erityisesti gauchoista eli eteläamerikkalaisista karjapaimenistaan, joita näkee usein kävelevän kaupungin kaduilla. Tunnetuimpia kaupungista kotoisin olevia henkilöitä ovat jalkapallovalmentaja Luiz Felipe Scolari ja kansanmusiikkitaiteilija Teixeirinha.
Serenaadi sotatorvella eli sotamies Paavosen tuurihousut
Serenaadi sotatorvella eli sotamies Paavosen tuurihousut on Toivo Särkän ohjaama suomalainen elokuva vuodelta 1939. Sen ensi-ilta oli Helsingissä 1. tammikuuta 1940 Rexissä ja Bio-Biossa. Elokuvan aihe perustuu Topiaksen näytelmään vuodelta 1938.
Talvisota oli jo uhkana, kun kepeää sotilasfarssia kuvattiin, mutta kireä tilanne ei heijastu elokuvaan. Sotamies Paavosta esittänyt Kaarlo Angerkoski kuoli sydänkohtaukseen lokakuussa 1939 kolme kuukautta ennen elokuvan ensi-iltaa. Elokuvaa on kuvattu Pyhäniemen kartanossa.
Tarina kertoo sotaharjoituksista kartanonrouvan mailla. Savolainen sotamies Malakias Puavonen lainaa "tuurihousujaan" majuri Harteiselle. Malakiasta kriitikko kehuu hupailun ainoaksi "ilonkryyniksi".
pienoiskuva|oikea
Antonov An-38
thumb|Vostok-lentoyhtiön Antonov An-38-100 (2010). thumb|Alrosa-lentoyhtiön Antonov An-38-100 (2014). thumb|Alrosan Antonov An-38-100 [[Mirnyin lentoasemalla Sahan tasavallassa.]] Antonov An-38 on ukrainalaisen Antonov Design Bureaun 1990-luvulla suunnittelema päivitetty versio Antonovin aikaisemmasta An-28 -lentokoneesta. Kone suunniteltiin paikallisesti operoiville lentoyhtiöille matkustajien, postin ja rahdin kuljetukseen sekä tutkimuskäyttöön. Koneen An-38-100 -malli suunniteltiin 27 matkustajalle tai enintään 2 500 kilogramman rahdille; koneen suurin lentonopeus 405 km/h ja lentomatka yli 900 kilometriä. Koneen on suunniteltu operoimaan -50... + 45°С lämpötiloissa pieniltä, myös päällystämättömiltä, jää- tai lumipintaisilta lentokentiltä.
Koneen ensilento tapahtui 23. kesäkuuta 1994. Antonov An-38-100 -mallin sarjatuotanto käynnistettiin Venäjän Novosibirskissä (Novosibirsk Aviation Production Association (NAPO) named after V. P. Chkalov) vuonna 1997. 24. huhtikuuta 1997 tämä konemalli sai tyyppikelpuutuksen ja 27. syyskuuta 1997 ensimmäinen sarjatuotantokone nousi lentoon.
Antonov An-38-200 -mallin ensilento tapahtui 11. joulukuuta 2001.
Mellunmäen metroasema
Asema avattiin 1. syyskuuta 1989, ja sen suunnitteli arkkitehtitoimisto Toivo Korhonen Oy. Se sijaitsee 1,644 kilometrin etäisyydellä Kontulan metroasemasta. Metroaseman kääntöraide ulottuu maan alla Vantaan puolelle. Metrolinjaa on kaavailtu jatkettavaksi Mellunmäestä Sipoon suuntaan alueliitoksen myötä.
Asemaa oli aiemmin kuvailtu epäsiistiksi ja ankeaksi, ja se kärsi homeongelmien lisäksi katon vuotamisesta. Asemalle tehtiin vuonna 2021 mittava 7,5 miljoonan euron peruskorjaus, jossa sen pintoja sekä kalusteita uusittiin, ja valaistusta parannettiin.
Safiiri
Safiiri on korundeihin kuuluva jalokivi. Sen kaava on Al2O3.
Mellunmäen metroasema
Aseman liukuportaiden yläpuolella on Veikko Turtiaisen tekemä Puureliefi.
Safiiri
Safiiriksi kutsutaan kaikkia jalokiviluokan korundeja punaista rubiinia lukuun ottamatta. Myös helakanpunaiset ja violetit korundit luetaan safiireihin, koska rubiineina niiden arvo olisi heikompi. Arvostetuin väri on sininen, jonka aiheuttavat pienet pitoisuudet rautaa ja titaania, violetin aiheuttaa vanadiini. Keltainen ja vihreä johtuvat raudasta ja punainen kromista.
Safiirin työstöjä ovat viistehionta, pyöröhionta ja gemmit. Safiiria jalostetaan kuumentamalla, säteilytyksellä ja diffuusivärjäyksellä.
Kiven nimi tulee kreikan kielen sanasta sappheiros, 'sininen'. Entisaikoina kaikkia sinisiä kiviä nimitettiin ”safiireiksi”, ja vasta 1800-luvun alussa safiiri luonnehdittiin itsenäiseksi korundiryhmän jäseneksi.
Esiintyminen
Safiirin alkuperiä ovat metamorfiset kivet, pegmatiitit, emäksiset basaltit ja jokisorat.
Safiiria ja leukosafiiria kaivettiin Sri Lankan jalokivihiekoista yli 200 neliökilometrin alueella jo kauan sitten. Toinen merkittävä esiintymisalue on Pohjois-Myanmarin Mogokin alueella. Primääriesiintymiä tunnetaan Thaimaasta, Laosista, Vietnamista ja Kambodžasta. Safiireja saadaan myös esimerkiksi Kashmirista ja Jammusta, Yhdysvaltain Montanasta ja Pohjois-Carolinasta, Kanadan Ontariosta, Brasilian Mato Grossosta, Australian Queenslandista ja Uudesta Etelä-Walesista sekä Afrikasta etenkin Mosambikista, Ruandasta, Kamerunista, Etelä-Afrikasta, Namibiasta, Tansaniasta ja Zimbabwesta. Uralilta ja Kuolan niemimaalta saadaan suuria kiteitä, jotka eivät kuitenkaan ole jalokivilaatuisia. Böömistä kerrotaan joskus löydetyn safiireja Iserjoen rantahiekoista.
Tunnettuja safiireja
Tunnetuimpia safiireja on ”Pyhän Edvardin safiiri”, joka on Englannin kuninkaankruunun ristin keskellä. Kruunuun kuuluu myös ”Stuartsafiiri”-niminen kivi. Myös esimerkiksi Venäjän hallitsijan kruunuun on hiottu suuria safiireja.
Symboliikka
Astrologiassa safiiri on Vesimiehen (bysanttilaisten mukaan) tai Oinaan (keskiaikaisten astrologien mukaan) kivi.
Safiirin on uskottu lahjoittavan omistajalleen voimaa, kunniaa ja kuolemattomuuden. Safiiri oli rikkauden symboli ja poisti eripuraisuutta ja tuskaa.
Safiiri symboloi taivaaseen liitettyjä ominaisuuksia. Tähtisafiiria pidetään hyvän onnen tuojana, ja sen kolmen valojuovan ajatellaan edustavan toivoa, uskoa ja kohtaloa. Muinaisessa Persiassa uskottiin, että taivaankannelle antoi värin jättikokoinen safiiri. Antiikin aikana puolestaan luultiin, että Raamatun kymmenen käskyä oli kirjoitettu safiirilaatoille. Safiirijalokivi on pyhitetty kreikkalaisen jumalataruston Apollolle. Antiikin ajan pappien ja noitien väitetään kunnioittaneen safiireja, koska niiden avulla uskottiin voitavan nähdä tulevaisuuteen. Safiiria on käytetty myös amulettina myrkytyksiä vastaan, luultavasti legendan mukaan, joka kertoo myrkkykäärmeen kuolleen joutuessaan samaan koriin safiirin kanssa.
Luna Sea
LUNA SEA on japanilainen rock-yhtye, joka perustettiin Kanagawassa vuonna 1989. Yhtye hajosi vuonna 2000, mutta sen jäsenet eivät puhu siitä "hajoamisena" vaan pikemminkin eräänlaisena "väliverhona". Bändi julkaisi seitsemän albumia ja useita singlejä sekä VHS/DVD julkaisuja 90-luvulla. Monet LUNA SEA jäsenet ovat aloittaneet muissa yhtyeissä, mutta yhtyeen musiikkia kuunnellaan vieläkin maailmalla. 2007 LUNA SEA johtava kitaristi SUGIZO liittyi Yoshikin "superbändi" X Japaniin.
Širak
Širak on yksi Armenian maakunnista (marz). Maakunta sijaitsee Armenian luoteisosassa ja lännessä naapurina on Turkki ja pohjoisessa Georgia. Maakunnan pinta-ala on 2 681 neliökilometriä ja asukkaita alueella on 257 242 (2001). Asukkaista miehiä oli 118 021 ja naisia 139 221. Širakin pääkaupunki on Gjumri.
Širakin naapurimaakunnat ovat Lorri idässä ja Aragatsotn etelässä. Lännessä maakunta rajautuu Turkkiin ja pohjoisessa Georgiaan.
Kaupungit ja kunnat
Širakin maakunta muodostuu 119 yhteisöstä (hamaynkner), joista kolme on kaupunkeja ja ne on alla olevassa luettelossa lihavoituina. Loput 116 yhteisöä ovat maalaiskuntia.
Joutsen (veturi)
Raskas tavaraliikenteen höyryveturi L eli Joutsen. Prototyyppi valmistui 1945 Kolomnan veturitehtaalla. Nimettiin aluksi P-sarjaksi (Pobeda, "voitto"), mutta nimettiin lopulta L-sarjaksi suunnittelijan L.S. Lebedyanskin kunniaksi. L-luokan vetureita pidetään edistyneimpinä entisessä Neuvostoliitossa rakennettuina höyryvetureina. Veturi oli varustettu mekaanisella hiilensyöttölaiteella eli stokerilla. Haapamäen höyryveturipuistossa esillä oleva veturi on jossain vaiheessa muutettu öljypolttoiseksi. Haapamäen L-2196 on Suomen suurin museoveturi.
Tyyppiä rakennettiin kaiken kaikkiaan 2200 kappaletta Kolomnan, Brjanskin ja Luganskin veturitehtailla vuosina 1945–1955. Veturi oli käytössä Venäjän rautateilla vuoteen 1975 asti.
Veturin pyörästöjärjestys on 2-10-0 ja suurin sallittu nopeus 85 km/h. Veturin massa on 170 tonnia.
Luettelo Espanjan rannikkoalueista
thumb|Iberian rannikot kartalla. Tämä on luettelo Espanjan rannikkoalueista aakkosjärjestyksessä.
Laura Pihlajamäki
pienoiskuva|Laura Pihlajamäki Laura Pihlajamäki (s. 15. elokuuta 1990 Alahärmä) on suomalainen, pelaajauransa lopettanut, lentopalloilija. Hän pelasi viimeksi romanialaisessa Stiinta Bacau -joukkueessa. Pihlajamäki on kautta aikain kolmas suomalainen lentopalloilija, joka on voittanut lentopallon Eurocupin mestaruuden. Hän juhli CEV:n Challenge Cupin kultaa vuonna 2016. Naisten Euroopan liigan hopeaa Pihlajamäki oli voittamassa joukkueen kapteenina 2017.
Ura
Pihlajamäki aloitti junioriuransa Ylihärmän Junkkareissa, minkä jälkeen hän pelasi Kauhavan Wisassa. Wisan riveistä hän nousi nuorten maajoukkueeseen ja siirtyi myöhemmin 16-vuotiaana opiskelemaan Tampereelle, Varalan urheiluopistossa sijainneeseen Lentopalloliiton tyttömaajoukkueiden valmennuskeskukseen.
Kaudella 2006–2007 Pihlajamäki pelasi 1-sarjaa LP-Kangasalassa. Seuraavalla kaudella hän pelasi uransa ensimmäiset SM-liigaottelut ja voitti heti ensimmäisellä kaudellaan Suomen mestaruuden. SM-liigan pudotuspeleissä Pihlajamäki oli koko liigan paras torjuja ja hänet valittiin kauden päätteeksi vuoden tulokkaaksi SM-liigassa.
Kauden 2009–2010 Pihlajamäki pelasi SM-liigassa HPK:n riveissä. Hänet valittiin vuonna 2010 kauden naisliigapelaajaksi. Syksyllä 2010 Pihlajamäki siirtyi Stuttgartiin Saksan Bundesliigaan. Stuttgartin riveissä hän voitti Saksan Cupin sekä liigacupin mestaruuden.
Mestaruusliigaan Pihlajamäki palasi kaudella 2011–2012, jonka hän pelasi HPK:ssa saavuttaen SM-hopeaa. Takaisin Saksaan keskitorjuja lähti yhdeksi kaudeksi Hämeenlinnan vuosien jälkeen ja edusti 2013-2014 Schwerinin joukkuetta pelaten toisena suomalaisnaisena Mestarien liigassa.
A-maajoukkue
Naisten maajoukkueessa Pihlajamäki pelasi ensimmäisen ottelunsa Unkaria vastaan 23. toukokuuta 2008. Hän pelasi ensimmäiset A-maaottelunsa EM-karsinnoissa vuoden 2009 kisoihin. Juniorivuosinaan Pihlajamäki edusti Suomea tyttömaajoukkueissa. Pihlajamäki toimi naisten maajoukkueen kapteenina. EM-kilpailuissa 2019 hän oli Suomen joukkueen kokenein maajoukkuepelaaja. Pihlajamäki on pelannut Suomen maajoukkueessa 125 maaottelua vuoden 2019 loppuun mennessä.
Maailman ympäri 80 päivässä
thumb|Ranskalaisen painoksen kansi (julkaistu 30. tammikuuta 1873). Kustantaja Pierre-Jules Hetzel & Cie, Paris. 217 sivua. Mustavalkoinen kuvitus: De Neuville ja Benett.
Maailman ympäri 80 päivässä on Jules Vernen tunnettu romaani. Seikkailuromaani kertoo lontoolaisesta miehestä, joka matkustaa maailman ympäri vedonlyöntimielessä. Romaani julkaistiin ensi kerran vuonna 1872.
Juoni
thumb|300px|Maailmanympärimatkan reitti
Kirjan päähenkilö on englantilainen herrasmies Phileas Fogg, Lontoon Reformikerhon jäsen. Hän keskustelee kirjan alussa klubitoveriensa kanssa siitä, voisiko maailman ympäri matkustaa 80 päivässä. Vaikka Phileas Fogg tunnetaankin erittäin rauhallisena ja kaavoihin kangistuneena miehenä, hän lyö kuitenkin yllättävän impulsiivisesti vetoa siitä, voisiko hän matkustaa maailman ympäri määräajassa. Hän päättää lähteä matkaan heti samana iltana, ja hänen mukaansa lähtee hänen uusi palvelijansa, ranskalainen Jean Passepartout. Tämä pettyy, kun joutuu lähtemään matkalle siitä huolimatta, että isäntä on luvannut hänelle pysyä rauhallisesti kotonaan. Passepartout on aikaisemmin kyllästynyt matkusteluun.
Foggin lähdettyä juuri junalla Lontoosta toinen matkustaja kysyy Foggilta, mihin hän on menossa. Fogg vastaa humoristisesti, mutta rauhallisesti: "Lontooseen". Junassa Passepartout kauhukseen muistaa unohtaneensa sammuttaa huoneensa öljylampun. Fogg sanoo rauhallisesti vähentävänsä öljylampun turhan palamisen matkan aikana Passepartoutin palkasta. Fogg matkustaa ensin Sueziin. Siellä Wilbur Fix -niminen salapoliisi alkaa varjostaa Foggia, sillä tämä vastaa eräästä pankkirosvosta annettuja tuntomerkkejä. Fix ei voi pidättää Foggia, sillä ei vielä ole saanut pidätysmääräystä. Intian läpi matkustaessaan Fogg päättää pelastaa nuoren parsilaisnaisen, Aoudan. Paikalliset aikovat polttaa tämän leskiroviolla kuolleen ruhtinasmiehensä kanssa. Passepartout onnistuu viime hetkellä pelastamaan hänet roviolta, ja Phileas Fogg päättää auttaa naista pääsemään hongkongilaisen setänsä luo.
Hongkongissa käy kuitenkin ilmi, että setä on muuttanut Hollantiin. Phileas Fogg ottaa Aoudan mukaansa lähtiessään Jokohamaan laivalla. Hongkongissa Fix kertoo Passepartout'lle uskovansa Foggin olevan pankkirosvo ja kertoo oman ammattinsa salapoliisina. Passepartout ei usko tätä, mutta Fix huumaa hänet ja Passepartout kulkee Jokohaman-laivaan huumautuneena. Laiva lähtee etuajassa, joten Phileas Fogg ei ehdi siihen. Hänen onnistuu kuitenkin matkustaa Japaniin toisella keinolla: muuan luotsi vie hänet kutteri Tankadérellä Shanghaihin, josta lähtee amerikkalainen, myös Jokohamassa pysähtyvä matkustajalaiva, johon seurue on muutenkin menossa.
Japanissa Passepartout ei onnistu löytämään isäntäänsä ja Aoudaa. Hän pestautuu sirkukseen, sillä hänellä on kokemusta alalta. Fogg ja Aouda tulevat sattumalta sirkukseen, ja kolmikko jatkaa matkaansa yhdessä Yhdysvaltoihin. Fix seuraa Foggia edelleen. Yhdysvalloissa pelkkä pidätysmääräys ei riitä, vaan hän tarvitsee luovuttamispäätöksen. Sitä hän ei kuitenkaan ehdi saada, joten hän jatkaa varjostamista. Phileas Fogg joutuu New Yorkissa maksamaan kalliisti laivamatkasta. Kapteeni ei suostu viemään häntä Britteinsaarille, joten hän lahjoo miehistön ja kaappaa laivan. Lopulta hän tarjoaa kapteenille suuren hyvityksen aiheutuneesta vaivasta ostaen laivan ylihintaan. Irlannista hän matkustaa Englantiin.
Televisiosarjoja
Kirjasta on tehty myös useita animaatioelokuvia ja -televisiosarjoja.
Rekkopaita
Rekkopaita on Kannaksen ja Inkerinmaan äyrämöisnaisten kansallispuvun osa. Paidassa on kauluksen alapuolella umpeensa kirjailtu nelikulmainen koristelappu, rekko. Rekko tulee siihen kohtaan joka paidasta näkyy parhaiten, kun sen päälle puetaan kansallispukuun kuuluva liivihame. ja sen päälle rinnasta avoin kesäinen päällysvaate kostuli. Samalla rekko on suojannut käyttäjänsä kurkkua.
Rekkopaita on ollut osa äyrämöispukua mutta ei savakkonaisten asua. . Rekkopaita liittyy nimenomaan äyrämöisten ja savakkojen vastakkainasetteluun Karjalankannaksella ja Inkerissä. Rekkopaitaa käyttivät äyrämöisten lisäksi myös näille kielellisesti ja kulttuurisesti läheiset Hevaan ja Soikkolan inkerikot Suomenlahden eteläpuolella.
Kun rekko on irrotettavissa, sen voi siirtää aina uudempaan paitaan, kun vanha kuluu puhki tai kun käyttäjä kasvaa ja paita jää pieneksi. Rekkoja on annettu myös perinnöksi. Karjalaiskylissä on ollut taitavia rekontekijöitä, jotka tekivät rekkoja toisillekin, kun puvun käyttäjä (tai hänen äitinsä) ompeli muut paidan osat itse.
Laihalammi (Sastamala)
Laihalammi on Pirkanmaalla Sastamalassa sijaitseva lampi, joka kuuluu Kokemäenjoen vesistön Kokemäenjoen alueen Kuloveden alueeseen. Lampi on osa Heinijärven valuma-alueesta, jonka laskujoki Heinijärvenoja laskee Lammentaustanlahdessa Rautaveteen Heinoossa.
Maantiede
Lammen pinta-ala on 1,0 hehtaaria ja sen pituus on 170 metriä ja leveys 100 metriä. Lammella on 3-5 tulo-ojaa ympäröivältä suolta. Sen luusua sijaitsee järven pohjoisrannalla, josta saa alkunsa 2,1 kilometriä pitkä laskuoja Vähäjärveen. Toisaalta voidaan ajatella, että Laihalammi on Heinijärvenojan latvajärvi.
Lammen rantametsät on 0,42 kilometriä pitkä ja ranta on pääosin moreeni- ja kalliopohjaista metsämaastoa. Rannat ovat ojitettua metsäsuota, jonka ojat laskevat lampeen. Rannat ovat rakentamattomia eikä sinne johda teitä.
Margaríti
Margaríti on Kreikan kylä sekä samanniminen Igoumenítsan kunnan kunnallisyksikkö (Δημοτική Ενότητα Μαργαριτίου, Dimotikí Enótita Margaritíou) ja entinen itsenäinen kunta. Se sijaitsee Thesprotian alueyksikössä Epeiroksen alueella. Koko kunnallisyksikön väkiluku on 2 491 ja varsinaisen Margarítin kylän väkiluku 692 (vuonna 2011).
Kunnallisyksikön osat
Margarítin kunnallisyksikkö muodostuu seuraavista kyläyhdyskunnista ja asutuksista:
Elvira Nabiullina
Nabiullina valmistui Moskovan valtionyliopistosta vuonna 1986. Hän työskenteli 1991–1994 Venäjän teollisuudenharjoittajien ja yrittäjien liiton ja sen edeltäjän palveluksessa ennen siirtymistään kauppa- ja teollisuusministeriöön.
Nabiullina toimi vuodesta 2000 kesäkuuhun 2003 German Grefin ensimmäisenä apulaistalousministerinä ja johti sen jälkeen taloudellisia uudistuksia asiantuntijatasolla valmistelevaa strategisten valmistelujen keskusta. Hän on johtanut Venäjän presidentin kansallisesti ensisijaisten hankkeiden ja väestöpolitiikan neuvoston asiantuntijaneuvostoa.
Hans Gefors
pienoiskuva|Hans Gefors vuonna 2013. Hans Gefors (s. 1952 ) on ruotsalainen säveltäjä.
Gefors opiskeli musiikkia Tukholmassa, mutta muutti Tanskaan vuonna 1973 Per Nørgårdin tavattuaan ja opiskeli tämän johdolla siellä. Hän sai säveltäjädiplomin Århusissa vuonna 1977 ja pysyi Tanskassa 1980-luvun puoleenväliin saakka. Läpimurtonsa säveltäjänä hän teki oopperallaan Christina (1986). Hän sai vuonna 1988 paikan sävellysprofessorina Malmön musiikkiakatemiasta. Geforsin seuraava suuri ooppera, Der Park, sai kantaesityksensä Wiesbadenissa vuonna 1992. Gefors on myös koko uransa ajan ollut erityisesti kiinnostunut vokaalimusiikin tekemisestä, mutta hänen tuotantoonsa kuuluu lisäksi orkesteri-, kamari- ja soolosoitinteoksia.
Gefors sai vuonna 2011 tohtorinarvon Lundin yliopistosta väitöskirjallaan Operans dubbla tidsförlopp. Hänelle on myönnetty Litteris et Artibus -mitali (2000), ja hän on ollut Ruotsin kuninkaallisen musiikkiakatemian jäsen vuodesta 1995.
Hugo Keto
Hugo Oliver Keto (s. 9. helmikuuta 1998 Helsinki) on suomalainen jalkapallomaalivahti, joka edustaa Norjan Eliteserienissä pelaavaa Sandefjordia.
Kesällä 2020 Keto allekirjoitti kaudet 2020 ja 2021 kattavan sopimuksen HJK:n kanssa. HJK:ssa Keto pääsi juhlimaan Veikkausliigan mestaruutta kausilla 2020 ja 2021.
Tammikuussa 2022 Keto siirtyi Norjan Eliteserienissä pelaavaan Sandefjordiin.
Keto on edustanut useita Suomen nuorten maajoukkueita.
Kultaluikero
Kultaluikero (Ecsenius midas) on pohjan lähellä viihtyvä kala, jota pidetään usein meriakvaarioissa.
Koko ja ulkonäkö
Kultaluikero kasvaa noin 10 cm pitkäksi. Se on luonnostaan keltasävyinen, mutta vaihtaa väriään kameleonttimaisesti ympäristönsä mukaan.
Käyttäytyminen
pienoiskuva|200px|left|Kultaluikero kolossaan Kultaluikero on rauhallinen kala. Se piileskelee usein osittain kivenkolossa niin että vain pää pistää esille. Toisin kuin monet muut luikerot, se ei nypi kivissä kasvavaa levää vaan syö vedessä leijuvaa planktonia. Siksi se päätyy erittäin harvoin kiusaamaan koralleja tai selkärangattomia. Kultaluikero on aktiivinen päiväsaikaan ja nöpöttää yöt paikallaan lempiluolassaan.
Ravinto
Kultaluikero syö luonnossa planktonia, akvaariossa sekaruokaa.
Fiona Fullerton
Fiona Elizabeth Fullerton (s. 10. lokakuuta 1956 Kaduna, Nigeria) on brittiläinen näyttelijä ja laulaja, joka tunnetaan roolistaan Liisana vuoden 1973 elokuvassa Liisa Ihmemaassa ja Bond-tyttö Pola Ivanovana vuoden 1985 James Bond -elokuvassa 007 ja kuoleman katse.
Taposiris Mikra
Taposiris Mikra ( eli, myös ; ) oli kaupunki muinaisessa Egyptissä. Se sijaitsi Ala-Egyptissä eli Niilin suistossa ja kuului Libyan nomokseen.
Taposiris (Mikra), suomeksi ”(Pieni) Osiriksen hauta”, oli yksi monista kaupungeista, joka esitti olevansa Osiriksen tai jonkun tämän ruumiinosan hautapaikka. Se sijaitsi Egyptin pohjoisrannikolla eli Välimeren rannalla noin 13 kilometriä koilliseen Aleksandriasta. Kaupungin paikka on nykyisen Aleksandrian suurkaupunkialuetta. Taposiris Mikraa ei tule sekoittaa lännempänä sijainneeseen Taposiris Megaleen tai muihin Taposiris-nimisiin kaupunkeihin.
GNE
thumb|Kuvankaappaus GNE:stä vuodelta 2010 GNE (aiemmin GNUPedia) oli web-projekti, jonka tarkoitus oli luoda vapaa internet-tietosanakirja. Sen sisältö oli GNU Free Documentation License -lisenssin alaisena. Idean GNUPedia -projektiin keksi Richard Stallman joulukuussa 2000, ja se perustettiin tammikuussa 2001 Héctor Facundo Arenan moderoimana.
Historia
Heti, kun GNUPedia perustettiin, se sekoitettiin hyvin samalta kuulostavaan Nupediaan, jonka olivat perustaneet Jimmy Wales ja Larry Sanger. Lisäksi Wales omisti jo verkko-osoitteen gnupedia.org. GNUPedian nimeksi vaihdettiin GNE (lyhenne sanoista "GNE is Not an Encyclopedia", suom. "GNE ei ole tietosanakirja").
Kaaba
pienois|Kaaba. pienois|Kaaba moskeijan sisällä. Kaaba (, suom. ’kuutio’) on Saudi-Arabiassa sijaitsevassa Mekan kaupungissa oleva temppeli, joka on islaminuskon pyhin paikka. Kaaban ympärille on rakennettu suuri moskeija, Masjid al-Haram. Muslimit suorittavat päivittäiset rukouksensa kaikkialla maailmassa kohti Kaabaa. Moskeijat pyritään rakentamaan niin, että niiden keskiakseli osoittaa Mekkaan. Mekan suunnan (qibla) osoittaa moskeijan rukoushallissa erityinen syvennys, mihrab.
Šarian eli islamilaisen lain tärkeimmät velvoitteet ilmaistaan islamin viitenä peruspilarina, ja niistä yksi on suuri pyhiinvaellus eli hadž. Se suoritetaan islamilaisen vuoden 12:nnen ja viimeisen kuukauden Dhu-l-Hijjah’n toisella viikolla (8.–12. päivänä). Jokaisen muslimin tulisi tehdä pyhiinvaellus Mekkaan kerran elämässään jos mahdollista. Vuosittain sen toteuttaa noin 2,5 miljoonaa muslimia, mutta laskettuna kaikista osuus on vähäinen. Lähi-idän ja Pohjois-Afrikan maista 17 % muslimeista kertoo tehneensä pyhiinvaelluksen, mutta Kaakkois-Aasian muslimeista vain 8 %. Ainoastaan muslimit voivat päästä Kaabaan, sillä Mekka on muilta kielletty.
Rakennus
pienois|Kaaban rakennepiirustus pienois|Kaaba kierretään seitsemän kertaa. Kaaba on kuution muotoinen, noin 15 metriä korkea ja sivuiltaan hieman yli kymmenmetrinen (noin 11 x 12,5 m), koruton, ikkunaton kivirakennus. Se ei ole rakenteeltaan ainutlaatuinen, sillä Arabian niemimaalla etenkin Jemenissä on tehty vastaavia kuutionmuotoisia ja ikkunattomia pyhäköitä, jotka luovat vaikutelman luolasta. Rakennukset olivat pieniä ja toimivat joko pienen kylän kappeleina tai yksityisinä rukouspaikkoina. Niille oli ominaista tilan jakaminen kahdella kolmen pylvään rivillä. Sellainen oli myös Mekan Kaabassa, mutta myöhemmin se korvattiin yhdellä pylväsrivillä. Islamilainen perimätieto kertoo, että pylväät tuotiin Sanaan Abrahamin kirkosta, ja muutoksen teki al-Zubayr.
Kaaba on rakennettu Mekan läheltä louhitusta harmaasta graniitista ja marmorista, ja sitä on uudistettu lukuisia kertoja. Rakennuksen ulkopuolella on kaareva muuri joka muistuttaa jäännettä kirkoille ominaisesta kuorista (apsis). Rakennuksen nurkat suuntautuvat noin neljään pääilmansuuntaan siten, että rakennuksen keskiakseli osoittaa luoteeseen Jerusalemiin, ja myös kaareva muuri on luoteisseinustalla. Kaaban ainoa ovi on koillisseinällä parin metrin korkeudessa, sillä temppelin sisätila ei tavallisesti ole käytössä.
Kaaban lattia on marmorista. Sisäseinien alaosa on verhoiltu marmorilla ja kivitauluilla, joissa on Koraanin säkeitä. Yläpuoli on verhoiltu vihreällä kankaalla, johon on kirjailtu Koraanin lauseita kultalangalla. Katosta riippuu lamppuja, ja lattialla on pieni pöytä suitsukeastioita varten. Myös kastemaljalla on ollut paikkansa. Sisällä on ollut kaksi pylväsriviä, nykyisin vain yksi, jossa on kolme pylvästä.
Kiswah
Kaaban ulkopuoli on suurimman osan vuotta verhottu suurella mustalla brokadikankaalla (kiswah), johon on kirjottu kultaisilla langoilla islamin uskontunnustus ja Koraanin säkeitä. Uusi kiswah tehdään Egyptissä joka vuosi ja tuodaan pyhiinvaeltajien mukana Mekkaan. Joka vuosi suuren pyhiinvaelluksen aikaan kiswah korvataan valkoisella kankaalla, joka vastaa väriltään pyhiinvaeltajien valkoista asua ja symbolisoi siirtymistä pyhään tilaan (ihram). Pyhiinvaelluksen lopuksi uusi kiswah asetetaan paikoilleen ja vanha leikataan paloiksi, jotka myydään matkamuistoina pyhiinvaeltajille.
Musta kivi
pienois|upright|Kaaban musta kivi on kiinnitetty Kaaban itäiseen kulmaan hopeisella kehyksellä. pienois|upright|Pyhiinvaeltajia mustalla kivellä. Rakennuksen itäiseen kulmaan on kiinnitetty nykyisin hopeisella kehyksellä koossa pidetty musta kivi, joka perinteisen näkemyksen mukaan on Aadamin ajoilta ja peräisin Paratiisista. Alkuperältään musta kivi on mahdollisesti meteoriitti. Toisena mahdollisuutena on pidetty sitä, että se on Saudi-Arabian Rub’ al-Khaliin osuneen meteoriittitörmäyksen lasittamaa ainesta Wabarin (Al-Hadida) meteoriittikraatterista. Antiikin aikana betyylien eli pyhien kivien palvonta oli laajalle levinnyttä Lähi-idässä.
Rituaalit
Pyhiinvaellukseen kuuluu temppelin kiertäminen seitsemään kertaan ja mustan kiven suuteleminen tai koskettaminen mikäli mahdollista. Hyväksyttävänä pidetään myös kiven osoittamista, sillä läheskään kaikki eivät pääse koskettamaan kiveä. Kivi on musta, mutta tarinan mukaan se oli alun perin Paratiisista tullessaan maitoa valkoisempi. Väri muuttui sitä suudelleiden pyhiinvaeltajien syntien vuoksi mustaksi.
Kaaba avataan kahdesti vuodessa seremoniallista siivoamista varten: viisitoista päivää ennen Ramadanin eli paastokauden alkua ja viisitoista päivää ennen pyhiinvaellusta. Kaaban siivoaminen on hyvin korkea kunniatehtävä, johon osallistuu Mekan kuvernöörin johdolla korkea-arvoisia kunniavieraita eri puolilta maailmaa. Siivoojat lakaisevat Kaaban lattian yksinkertaisilla luudilla.
Kaaban historia
Sana "Kaaba" esiintyy Koraanissa kaksi kertaa (5:95, 97), mutta Kaaban sijaintia ei kerrota. Kaabasta kertoo ensimmäisenä Ibn Ishaq kadonneessa Muhammed-elämäkerrassaan 700-luvun lopulta.
Islaminuskon mukaan ensimmäinen ihminen Aadam rakensi Kaaban temppelin, ja Abraham ja hänen poikansa Ismael rakensivat sen vedenpaisumuksen jälkeen uudelleen. Nämä profeetat edustivat islamia, mutta uskonnonharjoitus alkoi sen jälkeen rappeutua ja pakanallistua. Kaaban verhoamisen uskotaan periytyvän jo esi-islamilaiselta ajalta, mutta peitteen vaihtamisen uskotaan keksityn kalifi Umarin aikaan.
Islaminuskon mukaan Kaaba oli profeetta Muhammedin aikana 600-luvun alussa useiden eri heimojumalien palvontapaikkana, mutta sitä hallitsi Muhammadin oma heimo quraiš. Beduiinit ja muiden arabialaiskaupunkien asukkaat tekivät joka vuosi Mekkaan yhdistetyn pyhiinvaelluksen ja kauppamatkan, joka on nykyisen islamilaisen pyhiinvaellusperinteen taustalla. Alettuaan julistaa islamia Muhammed joutui pakenemaan Mekasta Medinaan vuonna 622. Palattuaan valloittajana vuonna 630, hän määräsi Kaaban puhdistettavaksi pakanallisista patsaista ja kaikista monijumaluuden merkeistä. Muhammed kaatoi kaikki epäjumalankuvat vain osoittamalla niitä kepillä.
Islamilaisen perimätiedon mukaan Kaaba vahingoittui ja sitä uusittiin 700-luvun alussa, jolloin Abdallah ibn al-Zubayr kapinoi Mekassa kalifi Abd al-Malikia vastaan. Tämän kenraali al-Hajjaj ibn Yusuf valloitti Mekan ja korjasi pyhäkön sodassa saamat vauriot.
Islamilainen perimätieto Kaabasta ei ole saanut vahvistusta historiallisista lähteistä, sillä ne eivät tunne Mekkaa, sen pyhäkköä tai quraiš -heimoa ennen 700-luvun puoliväliä. Mekka ei liioin esiinny Arabian niemimaan pyhiinvaelluskohteiden joukossa, vaikka lähteet luettelevat 16 muuta kohdetta. Kaabaa ja Muhammedia koskeva islamilainen perimätieto on peräisin vasta 700-luvulta. Tällöin Ibn Ishaq julkaisi profeetan ensimmäisen, nyt kadonneen elämäkerran, joka on säilynyt bn Hishamin ja muiden referaattina 800- ja 900 -luvuilta.
Aiheesta muualla
21.4225°N, 39.82611°W
2020
2020 (MMXX) oli karkausvuosi, joka alkoi keskiviikosta ja päättyi torstaihin. Se oli 2020-luvun ensimmäinen vuosi.
Tammikuu
thumb|Maastopalot riehuvat Australian pääkaupungin [[Canberran edustalla.]] pienoiskuva|Kiinan [[Wuhanista levinnyt koronavirus SARS-CoV-2 aiheutti maailmanlaajuisen pandemian.]] thumb|Iso-Britannia erosi Euroopan unionista.
Maaliskuu
thumb|Hallitus päätti 12. maaliskuuta pitämässään neuvottelussa suosituksista koronaviruksen leviämisen hillitsemiseksi Suomessa. thumb|[[Uusimaa eristettiin muusta Suomesta reilun kahden viikon ajaksi koronaviruksen leviämisen hillitsemiseksi. Poliisin tarkastuspiste Myrskylän ja Orimattilan rajalla.]]
Huhtikuu
thumb|Muistomerkki Nova Scotian joukkuammuskelussa kuolleille. Ampumiskohtaus oli pahin henkirikosten sarja Kanadassa 30 vuoteen.
Toukokuu
thumb|[[George Floydin kuolemaa protestoineet mellakoitsijat sytyttivät poliisiaseman tuleen Minneapolisissa.]]
Kesäkuu
thumb|upright|Kuvassa alempana uusi suomalainen jalankulun sekä polkupyörällä ja mopolla ajon kieltävä liikennemerkki.
Syyskuu
thumb|Armenian–Azerbaidžanin konfliktialueen kartta. Turkoosilla Azerbaidžanin valtaamat alueet [[Artsakhin tasavalta|Artsakhin tasavallassa.]]
Lokakuu
thumb|Egeanmeren maanjäristyksen aiheuttamia tuhoja Turkin Izmirissä.
Paavola (Lahti)
Paavola on Lahden 3. kaupunginosa, joka sijaitsee heti Keski-Lahden itäpuolella. Paavola on alun perin ollut puutalovaltainen alue, mutta puutalokortteleita on purettu uusrakentamisen tieltä.
Palveluja kaupunginosassa
Paavolassa on Lahden keskeisimpiä koulutuksen ja kulttuurin kaupunginosia. Siellä toimii useita päiväkoteja (Ainonpuiston pk, Humpulan pk, Möysän pk, Onnelantien pk, Paavolan pk, Villa Piiparin pk), Lahden ruotsinkielinen koulu, Lotilan koulu, Tiirismaan koulu, Kannaksen lukio, Tiirismaan lukio ja Lahden aikuiskoulutuskeskus. Siellä sijaitsevat oppimiskeskus Fellmannia, Lahden kaupunginkirjasto ja Lahden kaupunginteatteri sekä Mustakallion hautausmaa kappeleineen. Kaupunginosassa on myös virastotalo ja Päijät-Hämeen pelastuslaitoksen päätoimipiste (Mannerheiminkatu 24).
Kaupunginosan kaupallisista palveluista mainittakoon huonekaluliikkeet, Kauppakeskus Syke ja Paavolan K-Citymarket. Paavolan K-citymarket avattiin 1971, ja se on ketjun vanhin myymälä. Vuoteen 2016 asti Paavolassa toimi myös Anttilan tavaratalo.
Paavolassa sijaitsee myös keikka- ja nuorisotila Kasisali, josta esimerkiksi Tehosekoitin ja Apulanta ovat ponnistaneet julkisuuteen.
Albert Viljam Hagelin
thumb|right|Albert Viljam Hagelin vuonna 1942.
Albert Viljam Hagelin (24. huhtikuuta 1881 Bergen – 25. toukokuuta 1946 Oslo) oli norjalainen Nasjonal Samlingin poliitikko, liikemies ja oopperalaulaja. Hän toimi toisen maailmansodan ja Natsi-Saksan miehityksen aikana Vidkun Quislingin hallituksen sisäministerinä. Hänet teloitettiin toiminnastaan sodan päätyttyä.
Hagelinista ei tiedetä paljon, vaikka hänellä oli suuri rooli Norjan historiassa vuosina 1940–1945. Hän oli asunut ulkomailla 40 vuoden ajan saapuessaan Osloon vuodenvaihteessa 1939–1940 eikä ollut tässä vaiheessa tunnettu hahmo Norjassa. Hän oli kuitenkin Quislingin läheinen liittolainen ja pääsi suoraan tämän johtamaan politiikkaan mukaan. Pitkälti epäselviksi ovat jääneet hänet yhteistyönsä motiivit.
Mika Kallio
Kallion kilpaura alkoi vuonna 1997. Road Racingin maailmanmestaruussarjassa hän on ajanut kauden 2001 lopusta lähtien. Alkuun hän ajoi 125cc-luokassa suomalaisessa Ajo Motorsport -tallissa, ja kauden 2003 aikana hän siirtyi Red Bull KTM -talliin. Kausina 2007–2008 Kallio ajoi 250cc-luokassa, vuosina 2009–2010 MotoGP-luokassa ja vuodesta 2011 lähtien Moto2-luokassa.
Albert Viljam Hagelin
Elämä
Hagelin varttui Bergenissä ja oli 8-vuotias menettäessään isänsä, joka oli kolmannen sukupolven jalokiviseppä suvusta, joka oli tullut Ruotsista 1700-luvun alussa. Perheen äiti oli lähtöisin tanskalais-juutalaisperheestä ja toimi leskeksi jäätyään hotellinjohtajana Bergenissä. Hagelin lähti Norjasta vuoden 1900 paikkeilla opiskelemaan arkkitehdiksi Dresdeniin. Nina Grieg kuitenkin kannusti häntä musikaaliselle uralle, ja hän esiintyikin oopperarooleissa sekä Berliinissä että Dresdenissä.
Mika Kallio
Kaudet 2001–2004
Vuonna 2001 Kallio ajoi kaksi kilpailua Road Racingin maailmanmestaruussarjassa 125cc-luokassa suomalaisessa Ajo Motorsport -tallissa. Hyvillä otteillaan Kallio sai itselleen paikan seuraavaksi vuodeksi, ja vuonna 2002 hän ajoikin täyden sarjan samassa tallissa. Kallio sijoittui kauden 2002 tuloksissa sijalle 11. ja hänet valittiin vuoden tulokkaaksi.
Albert Viljam Hagelin
Elämä
Hagelin meni ensimmäisen maailmansodan aikana Bremenissä naimisiin kahvin maahantuontiyrityksen omistajan kanssa ja menestyi osakemarkkinoilla. 1930-luvulla pariskunta eli vaimon kahden serkun kanssa ylellisessä huvilassa Loschwitzissa, Dresdenin ulkopuolella. Sieltä käsin Hagelin pyöritti taidekauppaa ja hotellia kahviyhtiön toimipaikan vieressä. Vaimo kuoli tammikuussa 1935. Hagelin teki seuraavana vuonna edesmenneen vaimon serkkujen kanssa matkan Norjaan ja liittyi siellä Nasjonal Samlingiin. Hän meni serkuista vanhemman kanssa uusiin naimisiin.
Mika Kallio
Kaudet 2001–2004
Kaudella 2003 Kallion sijoitus sarjassa oli myös 11. Kauden kolmanneksi viimeisessä osakilpailussa, Malesiassa Kallio ylsi ensimmäistä kertaa palkintokorokkeelle sijoittuessaan toiseksi. Kauden 2003 Kallio aloitti edelliskauden tapaan Aki Ajon tallissa. Hän kuitenkin purki kesken kauden sopimuksensa ja siirtyi KTM-moottoripyörillä ajavaan Red Bull KTM -talliin. Tämä aiheutti Ajon ja Kallion välille sopimusriidan jota soviteltiin aina oikeudessa asti.
Albert Viljam Hagelin
Elämä
Hagelin tutustui Hermann Göringin sukulaiseen, Herbert Göringiin tennisklubilla Dresdenissä ja sai yhteyden vaikutusvaltaisiin natseihin, kuten Erich Raederiin ja Alfred Rosenbergiin. Adolf Hitlerin ja Quislingin neuvottelut joulukuussa 1939 takasivat Nasjonal Samlingille rahanlähteen, jota Hagelin oli yrittänyt jo saman vuoden keväällä epäonnistuneesti varmistaa. Hagelin toimi tässä vaiheessa Quislingin avustajana ja tulkkina. Kaksikko laati suunnitelmia mahdollisen saksalaismiehityksen tueksi perustettavan Nasjonal Samling -hallituksen pääsemisestä valtaan. Hagelin yhdessä saksalaisystävänsä, Rosenbergin agentti Hans Wilhelm Scheidtin kanssa ohjasi Quislingin vallankaappausyritystä Hagelinin perhesviitistä Continental-hotellissa.
Mika Kallio
Kaudet 2001–2004
Kausi 2004 oli Kallion ensimmäinen täysi kausi KTM-tallissa. Kallion sijoitus sarjassa oli kymmenes. Paras sijoitus oli Portugalin toinen sija.
Albert Viljam Hagelin
Elämä
Lyhytikäisessä vallankaappaushallituksessa Hagelin toimi kauppaministerinä, mutta tämä hallitus ei saanut tukea kuninkaalta eikä Hitleriltä. Miehityksen jatkuessa Quisling kuitenkin nimitettiin vuonna 1942 johtamaan nukkehallitusta, jonka sisäministeriksi pääsi Hagelin. Hagelinin asema kuitenkin oli horjuva, sillä hän ei saavuttanut laajaa luottamusta edes Nasjonal Samlingin vanhoilta jäseniltä. Marraskuussa 1944 hän joutui eroamaan ministerin tehtävistä ja jäi vaille minkään tahon virallista tukea. Marraskuussa 1945 alkoi Oslossa maanpetosoikeudenkäynti, jossa Hagelin vetosi muistamattomuuteen. Hän sai kahdessa oikeusasteessa yksimielisen kuolemantuomion, ja hänestä tuli neljäs Norjassa sodan jälkeen teloitettu henkilö.
Mika Kallio
Kausi 2006
Kaudella 2006 Kallio voitti kolme osakilpailua ja sijoittui 11 kertaa palkintokorokkeelle. Loppupisteissä hän sijoittui jälleen toiseksi. Voiton vei ylivoimaisesti espanjalainen Álvaro Bautista.
Kausi 2007
Kaudeksi 2007 Kallio siirtyi 250cc-luokkaan jatkaen KTM-tallissa. Kauden aikana Kallio solmi jatkosopimuksen KTM-tallin kanssa. Sopimus oli 1+1-vuotinen ja mahdollisti siirtymisen MotoGP-luokkaan kaudeksi 2009. Syyskuun lopulla, Motegin osakilpailussa Kallio saavutti ensimmäisen voittonsa 250-kuutioisissa. Kauden aikana hän saavutti kaksi voittoa ja neljä palkintokorokesijaa. Kauden loppupisteissä hän sijoittui seitsemänneksi.
Kausi 2008
Mika Kallio aloitti kauden 2008 vahvasti ja ajoi palkintopallille kauden neljässä ensimmäisessä kilpailussa voittaen niistä kaksi. Muutama huono tulos ja Marco Simoncellin kaksi perättäistä voittoa kauden puolivälissä kiristivät MM-taistoa. Kauden päätteeksi Kallio sijoittui sarjassa kolmanneksi.